TPCHกำลังการผลิตไฟฯแตะ50MW หลังโรงไฟฟ้า“พัทลุง กรีนเพาเวอร์”เริ่มCOD
TPCH เผยโรงไฟฟ้า “พัทลุง กรีนเพาเวอร์” กำลังการผลิต 9.2MW เริ่ม COD กับกฟภ.แล้ว ดันกำลังการผลิตรวมแตะ 50MW
11 ก.ค. 2560

บริษัท ทีพีซีเพาเวอร์โฮลดิ้ง จำกัด (มหาชน) หรือ TPCH ระบุว่า เมื่อวันที่ 7 กรกฎาคม 2560 ทางโรงไฟฟ้าพัทลุง กรีน เพาเวอร์ที่ตั้งโครงการโรงไฟฟ้าชีวมวล ต.ป่าบอน อ.ป่าบอน จ.พัทลุง ซึ่งเป็นบริษัทย่อยของ TPCH ได้เริ่มมีการจำหน่ายกระแสไฟฟ้าเชิงพาณิชย์ (COD) กับการไฟฟ้าส่วนภูมิภาค
โดยมีสัญญาซื้อขายไฟฟ้า 9.2 เมกะวัตต์เป็นที่เรียบร้อยแล้ว โดยเป็นโรงไฟฟ้าชีวมวลโรงที่ 5 ของ TPCH ที่ได้จ่ายไฟฟ้าให้กับการไฟฟ้าส่วนภูมิภาค ซึ่งปัจจุบันบริษัทมีโครงการที่ขายไฟแล้วรวมกำลังการผลิตติดตั้ง 50 เมกะวัตต์และโครงการที่อยู่ในระหว่างก่อสร้าง 10 เมกะวัตต์ นอกจากนั้นยังมีโครงการที่อยู่ในระหว่างการพัฒนา 59 เมกะวัตต์รวมทั้งสิ้น 119 เมกะวัตต์